ddrg/super_eurlex huggingface dataset:
328.

Standarti apdrošināšanas nozarē 4. piemērs Situācija. Apdrošināšanas uzņēmumu grupa kopīgi apstiprina nesaistošus uzstādīšanas standartus konkrētām drošības ierīcēm (zaudējumu novēršanai un samazināšanai paredzētām detaļām un aprīkojumam un no šiem elementiem izveidotām sistēmām). Šos apdrošināšanas uzņēmumu noteiktos nesaistošos standartus a) apstiprina, lai apmierinātu konkrētu vajadzību un palīdzētu apdrošinātājiem pārvaldīt riskus un piedāvāt riskam atbilstošas prēmijas; b) apspriež ar uzstādītājiem (vai to pārstāvjiem), kuru viedokli ņem vērā pirms standartu apstiprināšanas; c) publicē attiecīgo apdrošināšanas apvienību tīmekļa vietņu īpašā sadaļā, lai jebkurš uzstādītājs vai cita ieinteresētā puse tiem varētu viegli piekļūt. Analīze. Šo standartu noteikšanas process ir pārredzams, un tajā var piedalīties arī ieinteresētās puses. Turklāt tā rezultāts saskaņā ar samērīgiem un nediskriminējošiem noteikumiem ir viegli pieejams ikvienam, kas to vēlas. Ja standarts nerada negatīvas sekas pakārtotajā tirgū (piemēram, izstumjot no tirgus dažus uzstādītājus, nosakot ļoti specifiskas un nepamatotas uzstādīšanas prasības), tas, visticamāk, neradīs konkurenci ierobežojošas sekas. Taču arī tad, ja standarti radītu konkurenci ierobežojošas sekas, šķiet, ka 53. panta 3. punktā izklāstītie nosacījumi būtu izpildīti. Standarti palīdzētu apdrošinātājiem analizēt, kādā mērā šādas iekārtu sistēmas samazina attiecīgo risku un novērš zaudējumus, ļaujot pārvaldīt risku un piedāvāt riskam atbilstošas prēmijas. Standarti dotu labumu arī uzstādītājiem (ievērojot iepriekš minēto iebildumu par pakārtoto tirgu), jo katrs apdrošināšanas uzņēmums vairs neveiktu atsevišķu testēšanu un uzstādītājiem būtu jāievēro viens standartu kopums. Standarti varētu atvieglot arī patērētāju pāreju no viena apdrošinātāja pie cita. Turklāt tie varētu dot labumu mazākiem apdrošinātājiem, kam var nebūt iespēju veikt atsevišķu testēšanu. Runājot par citiem 53. panta 3. punkta nosacījumiem, šķiet, ka nesaistošie standarti nepārsniedz to, kas vajadzīgs attiecīgās efektivitātes sasniegšanai, priekšrocības tiktu nodotas patērētājiem (dažas no tām pat dotu patērētājiem tiešu labumu) un ierobežojumu dēļ netiktu likvidēta konkurence.
(36)

Valsts pagaidu izslēgšana no nododamo risku valstu saraksta būs spēkā vismaz 12 mēnešus. Attiecīgajā periodā parakstītās apdrošināšanas polises attiecībā uz valsti, kas pagaidu kārtā izslēgta no saraksta, drīkst būt spēkā ne vairāk kā 180 dienas no datuma, kad pagaidu izslēgšana zaudē spēku. Jaunas apdrošināšanas polises nevar parakstīt pēc minētā datuma. Trīs mēnešus pirms dienas, kad pagaidu izslēgšana zaudē spēku, Iestāde lems par to, vai pagarināt attiecīgās valsts izslēgšanu no saraksta. Ja Iestāde nolemj, ka tirgus spējas joprojām nav pietiekamas, lai apdrošinātu visus ekonomiski pamatotos riskus, ņemot vērā 33. punktā noteiktos faktorus, tā var pagarināt valsts pagaidu izslēgšanu no saraksta saskaņā ar 35. punktu.
(15)

NEAS atrodas Narvik pašvaldībā Nordland grāfistē. Tas ražo un pārdod elektroenerģiju. Līdz 2001. gadam 100 % no NEAS piederēja Narvik pašvaldībai. Narvik 2001. gadā pārdeva 49,99 % no savām akcijām diviem elektroenerģijas uzņēmumiem — Vesterålskraft AS un Hålogalandskraft AS.
(86)

Ar Lēmumu Nr. 128/13/COL Iestāde paredzēja trīs metodes, ar kuru palīdzību Islandes iestādes varētu nodrošināt, ka nenotiek šķērssubsidēšana starp Harpa komercdarbībām un kultūras pasākumiem (52). Pirmkārt, Iestāde norādīja, ka šo mērķi varētu sasniegt, nododot komercdarbībai paredzētās telpas publiskajā piedāvājumā, tādējādi nodrošinot, ka uzņēmējs maksā tirgus cenu par telpām un negūst priekšrocības no šķērssubsidēšanas. Otrkārt, Islandes iestādes būtu varējušas izveidot atsevišķu juridisku personu komercdarbībai. Trešā iespēja, kas norādīta Iestādes lēmumā par procedūras uzsākšanu, bija pietiekama saimniecisko darbību nodalīšana no nekomerciālām darbībām, izveidojot pietiekamu sistēmu izmaksu attiecināšanai un grāmatvedības nodalīšanai, kas nodrošina pamatotu ienākumu no ieguldījumiem.
(8)

No 2008. gada oktobra līdz 2009. gada septembrim FME atbilstīgi Likuma par apdrošināšanas darbībām Nr. 60/1994 90. pantam īstenoja īpašu uzraudzību pār Sjóvá. No šā brīža Sjóvá sāka vadīt sabiedrības kreditori, līdz 2009. gada martā to pārņēma Glitnir – lielākais kreditors. Glitnir iegādājās arī akciju kontrolpaketi Islandes investīciju bankā Askar Capital, kuru agrāk kontrolēja Milestone, kā arī tās meitasuzņēmumu Avant hf. (Avant), kas aktīvi darbojās vieglo automobiļu finansēšanas tirgū.
47.

Lai ierobežotu atbalstu līdz nepieciešamajam minimumam, iespējami agrākā posmā ir jānovērš līdzekļu aizplūšana. Tādēļ Iestāde uzskata, ka no brīža, kad bankai ir zināmas vai būtu bijušas jāzina kapitāla vajadzības, bankai ir jāveic visi vajadzīgie pasākumi, lai saglabātu līdzekļus. Proti, no minētā brīža iestādes, kuras ir konstatējušas vai kurām būtu bijis jākonstatē kapitāla vajadzības, nedrīkst: a) veikt akciju dividenžu vai hibrīdkapitāla instrumentu kuponu (vai jebkuru citu instrumentu, kuriem kuponu maksājumi ir diskrecionāri) maksājumus; b) pirkt savas akcijas vai bez Iestādes iepriekšējas atļaujas pārstrukturēšanas periodā izplatīt hibrīdkapitāla instrumentus; kā arī c) atpirkt hibrīdkapitāla instrumentus, izņemot gadījumus, kad šāds pasākums, iespējams, apvienojot to ar citiem pasākumiem, ļauj iestādei pilnībā kompensēt kapitāla iztrūkumu un tiek veikts pietiekami tuvu pašreizējam tirgus līmenim (20) un ne vairāk kā 10 % virs tirgus cenas; jebkuru atpirkšanas pasākumu iepriekš apstiprina Iestāde; d) veikt jebkādus kapitāla pārvaldības darījumus bez Iestādes iepriekšējas atļaujas; e) iesaistīties agresīvās komercdarbībās; kā arī f) iegādāties akcijas uzņēmumos neatkarīgi no tā, vai šis darījums ir aktīvu vai akciju nodošana. Šī prasība neattiecas uz: i) iegādi, ko veic, īstenojot bankas parasto komercdarbību saistībā ar esošajiem prasījumiem pret grūtībās nonākušiem uzņēmumiem; un ii) akciju iegādi uzņēmumos ar nosacījumu, ka samaksātā pirkuma cena ir mazāka par 0,01 % no iestādes pēdējās pieejamās bilances apmēra tajā brīdī un ka kopējā pirkuma cena, kas samaksāta par visām šādām iegādēm no tā brīža līdz pārstrukturēšanas beigām ir mazāka par 0,025 % no iestādes pēdējās pieejamās bilances apmēra tajā brīdī; iii) uzņēmuma iegādi pēc Iestādes atļaujas saņemšanas, ja – izņēmuma apstākļos – ir jāatjauno finansiālā stabilitāte vai jānodrošina efektīva konkurence; g) veidot reklāmu, kurā ir atsauce uz valsts atbalstu, un izmantot jebkādas agresīvas komercstratēģijas, kuras nevarētu būt iespējamas bez EBTA valsts atbalsta.
Nosaukums (un/vai atbalsta saņēmēja nosaukums)

:
Piešķīrējas iestādes nosaukums un adrese

:
(69)

Visi galvenie gāzes transportēšanas cauruļvadi no NCS uz Eiropas kontinentu un Apvienoto Karalisti pieder Gassled (57). Piekļuvi sākumposma pārvades cauruļvadu tīklam pārvalda Gassco AS — uzņēmums, kurš pilnībā pieder Norvēģijas valstij. Gassco AS nepieder neviena daļa vai jauda sākumposma pārvades cauruļvadu tīklā, un tas rīkojas neatkarīgi, piešķirot piekļuvi brīvajām jaudām. Gāzes transportēšanas sistēma ir neitrāla attiecībā uz visiem tirgus dalībniekiem, kuriem jātransportē dabasgāze. Ieguves uzņēmumiem un kvalificētiem lietotājiem ir tiesības piekļūt sistēmai saskaņā ar nediskriminējošiem, objektīviem un pārredzamiem nosacījumiem. Lietotājiem ir piekļuve jaudai sistēmā, kas atkarīga no viņu vajadzībām transportēt gāzi (58). Tādējādi pašreizējie un jaunie gāzes ieguves uzņēmumi NCS var saņemt piekļuvi sākumposma pārvades cauruļvadu tīklam un var piegādāt gāzi klientiem, konkurējot ar citiem uzņēmumiem NCS.
Valsts līmeņa juridiskais pamats (atsauce uz attiecīgo valsts oficiālo publikāciju)

Enova SF pārvaldīto atbalsta pasākumu valsts līmeņa juridiskais pamats izriet no šādiem tiesību normu avotiem: — valsts gada budžeti, kuros aprakstīta enerģētikas politika un ierosināts nākamā gada budžets. — Parlamenta 2001. gada 5. aprīļa lēmums (1) uz Naftas un enerģētikas ministrijas 2000. gada 21. decembra priekšlikuma (2) pamata. Ar parlamenta lēmumu groza 1990. gada 29. jūnija Enerģētikas likumu Nr. 50 (Energiloven). — Nolīgums starp ministriju un Enova. Nolīguma jaunākajā redakcijā ir reglamentēti Enova SF veiktās Enerģētikas fonda pārvaldības mērķi laikposmā no 2008. gada 1. jūnija līdz 2011. gada 31. decembrim. — 2001. gada 10. decembra Noteikumi Nr. 1377 par elektrotīklu tarifu nodevu (Forskrift om innbetaling av påslag på nettariffen til Energifondet). — Enerģētikas fonda noteikumi (Vedteker for energifondet) paredz Enerģētikas fonda pakļautību Naftas un enerģētikas ministrijai un nosaka, ka to pārvalda Enova.
Avinor AS

Atbalsta pasākuma nosaukums
—

2012. gada 18. decembrīNFSA informēja EBTA Uzraudzības iestādi par to, ka tā ir anulējusi robežkontroles punkta Vadsø ostas (TRACES kods NO VOS 1) apstiprinājumu un lūdza EBTA Uzraudzības iestādei svītrot robežkontroles punktu Vadsø ostu (TRACES kods NO VOS 1) no Islandes un Norvēģijas robežkontroles punktu, kas ir apstiprināti veterinārajām pārbaudēm attiecībā uz dzīviem dzīvniekiem un dzīvnieku izcelsmes produktiem no trešām valstīm, saraksta;
Norvēģijas Pētniecības padome (The Research Council of Norway)

Valsts līmeņa juridiskais pamats (atsauce uz attiecīgo valsts oficiālo publikāciju)
(17)

Tomēr atbilstīgi Iestādes sākotnējam uzskatam Valsts kases aizdevumu pārveidošanas līgumi bija valsts atbalsts EEZ līguma 61. panta 1. punkta izpratnē. Lēmumā par oficiālās izmeklēšanas procedūras uzsākšanu tika minēti šādi aspekti. i) Iestāde secināja, ka pasākumi ir nepārprotami finansēti no valsts līdzekļiem, jo šos aizdevumus ir piešķīrusi Finanšu ministrija, pamatojoties uz valsts budžetā paredzēto atļauju; ii) Iestāde konstatēja, ka ar attiecīgajiem pasākumiem trim investīciju bankām tika radītas komerciālas priekšrocības, jo tās tika atbrīvotas no izmaksām, kas parastos apstākļos būtu bijis jāsedz no šo banku budžeta, – no procentu maksājumiem un citām izmaksām, kas saistītas ar CBI īstermiņa kredītlīnijām. Iestāde arī pauda šaubas par to, vai pasākumi atbilst tam, kā rīkotos privāts kreditors salīdzināmā juridiskā un faktiskā situācijā, ņemot vērā aizdevumu labvēlīgos atmaksas noteikumus un faktu, ka tiem nebija paredzēta procentu likmju palielināšana gadījumā, ja parādnieku finansiālais stāvoklis uzlabotos; iii) attiecībā uz selektivitāti Iestāde secināja, ka pasākumus nevar uzskatīt par vispārēja rakstura pasākumiem, jo tie radījuši priekšrocības trīs uzņēmumiem no vienas konkrētas ekonomikas nozares un citi uzņēmumi un nozares nav guvuši no tiem labumu. Tāpēc pasākumi būtu jāuzskata par selektīviem (9). Turklāt Islandes iestādes nav iesniegušas nepārprotamus pierādījumus, ka aizdevumu pārveidošanas līgumi ar izdevīgiem noteikumiem ir tikuši faktiski darīti pieejami visiem uzņēmumiem, kas atrodas salīdzināmā juridiskajā un faktiskajā situācijā kā Saga Capital, VBS un Askar Capital; iv) visbeidzot, Iestāde secināja, ka pasākumi varēja kropļot konkurenci. Lai arī attiecīgās investīciju bankas darbojās galvenokārt Islandes tirgū un bija nelielas bankas, tomēr tās nodarbojās ar finanšu pakalpojumu sniegšanu, kas ir pilnībā atvērti konkurencei un tirdzniecībai Eiropas Ekonomikas zonā.
27.

Saskaņā ar to pašu tiesu praksi to, ka valsts izglītība pēc būtības nav saimnieciska darbība, neietekmē fakts, ka skolēniem vai viņu vecākiem dažreiz jāmaksā mācību vai iestāšanās maksa kā ieguldījums sistēmas darbības izdevumiem. Šādas finanšu iemaksas bieži vien sedz tikai daļu no konkrētā pakalpojuma patiesajām izmaksām un līdz ar to nav uzskatāmas par atlīdzību par sniegto pakalpojumu. Līdz ar to tās nemaina to, ka vispārējai izglītībai, ko pārsvarā finansē valsts, nav saimnieciska rakstura (44). Šie principi var attiekties uz valsts izglītības pakalpojumiem, piemēram, arodapmācību (45), privātām un valsts pamatskolām (46) un bērnudārziem (47), izglītības darbībām kā papildu pakalpojumu universitātēs (48), kā arī izglītības nodrošināšanu universitātēs (49).
d)

uzņēmumiem vai uzņēmumu apvienībām, attiecībā uz kurām Iestāde veic izmeklēšanas pasākumus saskaņā ar Uzraudzības un Tiesas nolīguma 4. protokola II nodaļas V iedaļu, ir tiesības tikt informētām par to procesuālo statusu, proti, vai par tām tiek veikta izmeklēšana, un, ja tā notiek, tad kāds ir šīs izmeklēšanas priekšmets un mērķis. Ja šis uzņēmums vai uzņēmumu apvienība uzskata, ka Konkurences un valsts atbalsta direktorāts to nav pienācīgi informējis par procesuālo statusu, tā var iesniegt šo jautājumu izskatīšanai uzklausīšanas amatpersonai. Uzklausīšanas amatpersona pieņem lēmumu par to, ka Konkurences un valsts atbalsta direktorāts informēs pieprasījumu iesniegušo uzņēmumu vai uzņēmumu apvienību par to procesuālo statusu. Minēto lēmumu paziņo pieprasījumu iesniegušajam uzņēmumam vai uzņēmumu apvienībai.
—

“bruto pievienotā vērtība (BPV)” ir bruto pievienotā vērtība pēc ražošanas faktoru izmaksām, kas ir izlaides vērtība, no kuras ir atskaitīta starppatēriņa vērtība. Ar to mēra atsevišķa ražotāja, nozares vai sektora ieguldījumu iekšzemes kopproduktā. BPV pēc ražošanas faktoru izmaksām ir BPV tirgus cenās, no kuras ir atskaitīti netiešie nodokļi un pieskaitītas saņemtās subsīdijas. Pievienoto vērtību pēc ražošanas faktoru izmaksām var aprēķināt šādi: apgrozījums plus kapitalizētā produkcija, plus citi saimnieciskās darbības ienākumi, plus vai mīnus krājumu izmaiņas, mīnus preču un pakalpojumu iepirkumi, mīnus citi nodokļi par produktiem, kas saistīti ar apgrozījumu, bet nav atskaitāmi, mīnus ar ražošanu saistītās nodevas un nodokļi. Alternatīvi to var aprēķināt, ņemot par pamatu bruto darbības rezultātu, kam pieskaita personāla izmaksas. Ieņēmumus un izdevumus, ko uzņēmumu grāmatvedībā klasificē kā finanšu vai ārkārtas ieņēmumus un izdevumus, pievienotajā vērtībā neieskaita. Pievienoto vērtību pēc ražošanas faktoru izmaksām aprēķina bruto līmenī, jo netiek atņemtas vērtības korekcijas (piemēram, amortizācija) (1);
(133)

Ziņojumā paskaidrots, ka nekustamā īpašuma eksperts, kas novērtēja vienu no Verne pārdotajām ēkām, proti, ēku Nr. 869, novērtēja arī ievērojamu daļu apvidus ēku, kuras valsts piedāvāja pārdošanā. Tomēr visas ēkas netika novērtētas. Ziņojumā arī ir sniegta informācija par eksperta pieņēmumiem un sniegts precizējums, ka novērtējumu pamatā bija tirgus cenas apvidū, ņemot vērā būvniecības izmaksas. Tomēr, kā precizēts ziņojumā, ēkas netika novērtētas atsevišķi, bet grupētas atbilstīgi to vecumam, stāvoklim un lietojuma iespējām. Pēc tam tika novērtētas šīs atšķirīgās grupas. Eksperta novērtējumā tika ņemti vērā vajadzīgie uzlabojumi saistībā ar elektroapgādi (pāreja no ASV uz Eiropas standartiem), atrašanās vieta un attālums no infrastruktūras. Turpretī novērtējumā neņēma vērā ne plašo nekustamā īpašuma papildu piedāvājumu, kas radās, ASV Jūras kara flotes teritoriju nododot civilā lietojumā, ne dažos gadījumos acīmredzamos tālākpārdošanas un lietojuma ierobežojumus. Ziņojumā bija skaidrots, ka pirms darījuma veikšanas ar Verne ēkas apvidū tika pārdotas citiem uzņēmumiem; 1. posmā (2007. gada pirmajā pusē) ēkas tika pārdotas par cenu, kas atbilst 57 % no eksperta noteiktās vērtības (22 ēkas; visas pārdotas vienam uzņēmumam). Vēlāk, 2007. gada rudenī, ēkas tika pārdotas dažādiem uzņēmumiem/organizācijām par cenu, kas atbilst 72–87 % no eksperta noteiktās vērtības. Šie īpašumi tika pārdoti nelielākās grupās. Visbeidzot ziņojumā ir izklāstīts, ka viens uzņēmums iegādājās divas skolu ēkas par cenu, kas atbilst 30 % no eksperta noteiktās vērtības. Lai gan Iestāde šajā gadījumā nevar sniegt viedokli jautājumā par to, vai minētajos darījumos bija iesaistīts valsts atbalsts, šī informācija apliecina, ka pastāv iespēja, ka veiktie eksperta novērtējumi var nebūt vienīgā vai piemērotākā metode tirgus cenas noteikšanai konkrētajā apvidū un šajā gadījumā.
(206)

Šajā saistībā Iestāde atgādina jau iepriekš minēto, ka ekonomikas vide, kurā Íslandsbanki darbojas, radītu grūtības jebkurai bankai. Ņemot to vērā, Iestāde ir apmierināta ar pārstrukturēšanas plānā prognozēto ienesīgumu, kas, neskatoties uz augstu kapitāla rādītāju, būs atbilstošs un lielākoties augstāks par Íslandsbanki pašas ienesīguma mērķiem gandrīz visā pārstrukturēšanas periodā un pēc tā. No 2009. gada līdz 2014. gadam ROE svārstās no […] % līdz […] %. Tomēr, kā aprakstīts iepriekš, […] svārstību iemesls galvenokārt ir nestandarta situācijas un notikumi, piemēram, no vienas puses, vērtējuma ieguvumi no aktīviem, kas pārvesti no Glitnir, un, no otras puses, nesenā Augstākās tiesas nolēmuma par ārvalstu valūtā izsniegtajiem aizdevumiem rezultātā radusies daļēja norakstīšana un Byr iegāde. Saskaņā ar pārstrukturēšanas plānu šādi neregulāri notikumi nav paredzami pēc 2013. gada, un ROE pieaugums no 2014. gada līdz 2016. gadam ir paredzams no […] % līdz […] %. Islandes iestāžu iesniegtais aprēķins, kurā no peļņas un zaudējumu pārskata (P&L) ir izņemti šie nestandarta posteņi, norāda, ka banka ir guvusi un turpinās gūt nosacīti stabilu peļņu no 2008. gada līdz 2016. gadam. Izskatās, ka iepriekš minētajā uzņēmuma Islandes valsts finanšu ieguldījumi (“ISFI”) ziņojumā ir atbalstīts šis secinājums. Lai arī nav skaidrs, vai šie aprēķini pilnībā atspoguļo ienākumus no augstā diskonta, Iestāde atzīmē, ka sākot no 2013. gada, kad ir prognozēts, ka diskonts tiks pilnībā nosegts, bankas peļņa gadā saskaņā ar pārstrukturēšanas plānu būs no ISK […] līdz […] miljardiem.
65.

EEZ līguma II pielikuma 1. punktā minētais tiesību akts (Eiropas Parlamenta un Padomes 2007. gada 20. jūnija Regula (EK) Nr. 715/2007 (29)) par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (“Euro 5” un “Euro 6”) un par piekļuvi transportlīdzekļa remonta un tehniskās apkopes informācijai, kā arī EEZ līguma II pielikuma 45.zt punktā minētais tiesību akts (Komisijas 2008. gada 18. jūlija Regula (EK) Nr. 692/2008, ar kuru īsteno un groza Eiropas Parlamenta un Padomes Regulu (EK) Nr. 715/2007 (30)) par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (“Euro 5” un “Euro 6”) un par piekļuvi transportlīdzekļa remonta un tehniskās apkopes informācijai, rada sistēmu informācijas izplatīšanai par pasažieru automašīnām, kuras ir laistas tirgū no 2009. gada 1. septembra. Eiropas Parlamenta un Padomes 2009. gada 18. jūnija Regula (EK) Nr. 595/2009 par mehānisko transportlīdzekļu un motoru tipa apstiprinājumu attiecībā uz lielas celtspējas/kravnesības transportlīdzekļu radītām emisijām (Euro VI), par piekļuvi transportlīdzekļu remonta un tehniskās apkopes informācijai (31) un tai sekojošie īstenošanas pasākumi rada sistēmu attiecībā uz komerciālajiem transportlīdzekļiem, kas tiks laisti tirgū no 2013. gada 1. janvāra. EBTA Uzraudzības iestāde ņems šos tiesību aktus vērā, izskatot gadījumus, kuros pastāv aizdomas par tehniskās remonta un apkopes informācijas neizpaušanu par mehāniskajiem transportlīdzekļiem, kuri ir laisti tirdzniecībā pirms minētajiem datumiem. Apsverot, vai noteiktas informācijas neizpaušana var izraisīt to, ka uz attiecīgajiem nolīgumiem ir jāattiecina 53. panta 1. punkts, ir jāņem vērā vairāki aspekti, tostarp: a) vai attiecīgā informācija ir tehniska informācija, cita veida informācija, piemēram, komercinformācija (32), kuras neizpaušana ir atļauta; b) vai attiecīgās tehniskās informācijas neizpaušana jūtami ietekmēs neatkarīgo tirgus dalībnieku spēju veikt savas funkcijas un uzturēt konkurenci tirgū; c) vai attiecīgā tehniskā informācija ir pieejama pilnvaroto remontētāju tīkla dalībniekiem; ja tā, jebkurā formā, ir pieejama pilnvaroto remontētāju tīkla dalībniekiem, tai jābūt pieejamai neatkarīgajiem tirgus dalībniekiem nediskriminējošā veidā; d) vai attiecīgā tehniskā informācija tiks izmantota (33) mehānisko transportlīdzekļu remonta un tehniskās apkopes vajadzībām, vai citam mērķim (34), piemēram, rezerves daļu vai rīku ražošanai.
LV Eiropas Savienības Oficiālais Vēstnesis C 84/30

EBTA Uzraudzības iestādes paziņojums saskaņā ar Komisijas Lēmuma 2005/15/EK 2. panta 1. punktu un 2. panta 2. punktu

2012/C 84/05

EBTA Uzraudzības iestāde 2012. gada 24. janvārī saņēma pieprasījumu saskaņā ar 30. panta 5. punktu Direktīvā 2004/17/EK. Pirmā darba diena pēc pieprasījuma saņemšanas ir 2012. gada 25. janvāris.

Šis pieprasījums, ko kopīgi iesniedza Akershus Energi Vannkraft AS, E-CO Energi AS, EB Kraftproduksjon AS un Østfold Energi AS, attiecas uz darbībām, kas saistītas ar hidroelektroenerģijas ražošanu un vairumtirdzniecību Norvēģijā. Iepriekš minētajā 30. pantā paredzēts, ka Direktīva 2004/17/EK nav piemērojama, ja minētā darbība ir tieši pakļauta konkurencei tirgos, kuriem pieeja nav ierobežota. Šo nosacījumu izvērtēšana tiek veikta tikai saskaņā ar Direktīvu 2004/17/EK un neskar konkurences noteikumu piemērošanu.

EBTA Uzraudzības iestādei ir doti trīs mēneši lēmuma pieņemšanai par šo pieprasījumu, sākot no iepriekš minētās darba dienas. Tādējādi termiņš beidzas 2012. gada 25. aprīlī.

Tomēr EBTA Uzraudzības iestāde uzskata, ka šajā pieprasījumā trūkst būtiskas informācijas. Tādējādi ar 2012. gada 17. februāra vēstulēm gan pieprasījuma iesniedzēji, gan Norvēģijas valdība saskaņā ar 30. panta 5. punktu otro daļu Direktīvā 2004/17/EK tika aicināti līdz 2012. gada 23. martam iesniegt papildu informāciju. Ņemot vērā papildu informācijas pieprasījumu un ņemot vērā, ka Norvēģijas Konkurences iestāde 2011. gada 16. marta atzinumā, kas tika iesniegts EBTA Uzraudzības iestādei kopā ar pieprasījumu, ir noteikusi, ka ir piemērojams 30. panta 1. punkts, EBTA Uzraudzības iestādei piešķirtais termiņš var tikt pagarināts par vienu mēnesi saskaņā ar 30. panta 6. punkta trešo teikumu.

Tādējādi galīgais termiņš beidzas 2012. gada 25. maijā.
(15)

Stundu daudzums, kuru laikā ziemeļvalstu reģiona dažādās zonās ir cenu atšķirības, ir ierobežots: Cenu zona Stundas izolācijā, % NO 1 – Oslo 1,4 % NO 2 – Kristiansand 16,4 % NO 3 – Trondheim 6,2 % NO 4 – Tromsø 6,6 % NO 5 – Bergen 4,1 % 15.3.2010.–11.3.2011. Lielākoties cenas ir saistītas: Cenu zonu kombinācija Stundas sasaistē, % NO 1 – NO 2 77,7 % NO 1 – NO 3 48,0 % NO 1 – NO 5 94,9 % NO 2 – NO 5 76,6 % NO 3 – NO 4 89,9 % NO 1 – NO 2 – NO 5 75,7 % NO 3 – NO 4 – Zviedrija 76,3 % 15.3.2010.–11.3.2011. Norvēģijas cenu zonas pārsvarā ir integrētas Zviedrijā.
14.

Jo īpaši EBTA valstis un EBTA Uzraudzības iestāde piekrīt Komisijas viedoklim, ka: a) Samsung HDD aiziešana no tirgus neizraisa būtisku, ar apvienošanos saistītu ietekmi vairākos konkrētajos tirgos, jo “kritiskās” uzņēmējdarbības 3,5 collu cieto disku diskdziņu un sadzīves elektronisko iekārtu 3,5 collu cieto disku diskdziņu tirgū Samsung nav pārstāvēts vai arī tā tirgus daļa nav būtiska; b) galddatoru 3,5 collu cieto disku diskdziņu tirgū Samsung nav īpaši spēcīgs inovatīvs spēks vai īpaši spēcīgs konkurents, un tāpēc ir ticams, ka sekas, ko rada Samsung aiziešana no tirgus, būs ierobežotas attiecībā uz koordinēto ietekmi; c) pēc apvienošanās galddatoru 3,5 collu cieto disku diskdziņu tirgū saglabātos augsta asimetrijas pakāpe; d) šķiet ticams, ka HGST būtu spēcīgs stimuls nepiedalīties koordinācijas pasākumos galddatoru 3,5 collu cieto disku diskdziņu tirgū.